Document ID: 32000D0051

Komisjoni otsus,
17. detsember 1999,
millega muudetakse otsust 92/452/EMÜ, millega kehtestatakse kolmandate riikide heakskiidetud embrüokogumisrühmade ja embrüotootmisrühmade nimekirjad veiste embrüote ekspordiks ühendusse
(avaldatud numbri K(1999) 4535 all)
(EMPs kohaldatav tekst)
(2000/51/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. septembri 1989. aasta direktiivi 89/556/EMÜ loomatervishoiu nõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist, [1] viimati muudetud Austria, Soome ja Rootsi ühinemisaktiga, eriti selle artiklit 8,
ning arvestades, et:
(1) komisjoni otsusega 92/452/EMÜ, [2] viimati muudetud otsusega 1999/685/EÜ, [3] kehtestatakse kolmandates riikides heakskiidetud embrüokogumisrühmade ja embrüotootmisrühmade nimekiri koduveiste embrüote eksportimiseks ühendusse;
(2) Kanada, Šveitsi ja Ameerika Ühendriikide pädevad veterinaarteenistused on edastanud taotlused muudatuste tegemiseks nimekirjades, kus on loetletud nende territooriumil ametlikult heakskiidetud rühmad koduveiste embrüote ühendusse eksportimiseks; seepärast on vaja muuta heakskiidetud rühmade nimekirja; komisjon on kätte saanud tagatised direktiivi 89/556/EMÜ artiklis 8 sätestatud nõuete täitmise kohta;
(3) käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Ameerika Ühendriike käsitlev nimekiri komisjoni otsuse 92/452/EMÜ lisas asendatakse käesoleva otsuse lisas esitatud nimekirjaga.
Artikkel 2
Otsuse 92/452/EMÜ lisas:
- lisatakse Kanadat käsitlevasse nimekirja järgmine rühm:
- Rühma loanumber: E 1479
Aadress Embrun Veterinary Clinic, PO box 960
Embrun, Ontario
Rühma veterinaararst: dr Luc Besner;
- lisatakse Šveitsi käsitlevasse nimekirja järgmine rühm:
- Rühma loanumber: CH-ET-1132
Aadress Cabathuler Markus
Tierarztpraxis, Embryotransfer
Plattastutzweg 14
CH-9476
Fontnas
Rühma veterinaararstid: dr Fritz Reich, dr Andreas Flükiger.
Artikkel 3
Käesolev otsus on adresseeritud liikmesriikidele.
Brüssel, 17. detsember 1999

Labels: 0
3
5
6